Det lader ikke til, at Andrew Hjulsager kommer til at få en rolle i Celta Vigo, og derfor arbejder den spanske klub på at skille sig af med den tidligere Brøndby-spiller.

Det bør dog ikke blive et problem for midtbanespilleren at finde sig en ny arbejdsgiver, for der er interesse fra en række klubber. Brøndby har tidligere været nævnt som en bejler til den 23-årige dansker, men nu melder FC Midtjylland sig også på banen.

Det danske mesterhold er én af flere danske klubber, som er inde i billedet til at sikre sig Celta Vigo-spilleren. Det skriver Nordicbet.

Forleden kunne FC Midtjyllands direktør, Claus Steinlein, fortælle, at klubben er på jagt efter en 10’er til midtbanen, og det er en rolle, som Andrew Hjulsager vil være i stand til at udfylde.

Han har i øjeblikket to år tilbage af sin kontrakt med Celta Vigo.